
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1887 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αύξηση αριθμού ημερών μετακίνησης εκτός έδρας 
γεωτεχνικών υπαλλήλων των Περιφερειών Ανα¬ 
τολικής Μακεδονίας - Θράκης, Κεντρικής Μακε¬ 
δονίας, Θεσσαλίας, Δυτικής Ελλάδας, Ηπείρου και 

Πελοποννήσου για το έτος 2006. 1 

Παροχή της εγγύησης του Ελληνικού Δημοσίου προς 
την ΑΤΕάαηΚ (ΑΓΡΟΤΙΚΗ ΤΡΑΠΕΖΑ ΕΛΛΑΔΟΣ ) για 
τη χορήγηση δανείου στην Κτηματική Εταιρεία του 

Δημοσίου (Κ.Ε.Δ.) ποσού 18.100.000,00 ευρώ. 2 

Αύξηση του μετοχικού κεφαλαίου της Ελληνικής Αε¬ 
ροπορικής Βιομηχανίας (ΕΑΒ) Α.Ε. 3 

Παροχή της εγγύησης του Ελληνικού Δημοσίου προς 
την ΑΤΕάαηΚ (ΑΓΡΟΤΙΚΗ ΤΡΑΠΕΖΑ ΕΛΛΑΔΟΣ ) για 
τη χορήγηση δανείου στην Κτηματική Εταιρεία του 
Δημοσίου (Κ.Ε.Δ.) ποσού 41.235.000,00 ευρώ. 4 


Τροποποίηση - συμπλήρωση της υπ’ αριθμ. 244203/ 
16.1.2006 κοινής απόφασης Υπουργών ΠΕ.ΧΩ.Δ.Ε. 
και Αγροτικής Ανάπτυξης και Τροφίμων (Φ.Ε.Κ. 
75/Β'/26.1.2006 όπως διορθώθηκε από το Φ.Ε.Κ. 
151/Β79.2.2006) περί «Καθορισμού των διαδικα¬ 
σιών, των απαιτούμενων δικαιολογητικών και 
κάθε άλλου σχετικού θέματος, για την εξαίρεση 
από την κατεδάφιση αυθαιρέτων κτισμάτων ή 
κτιριακών εγκαταστάσεων κτηνοπτηνοτροφικών 


μονάδων». 5 

Προσθήκη διάταξης στο καταστατικό του Ταμείου 

Προνοίας Προσωπικού ΟΣΕ. 6 

Σύσταση Κέντρου Ψυχικής Υγείας στο Γενικό Νοσο¬ 
κομείο Αγίου Νικολάου Κρήτης, με έδρα τον Αγιο 
Νικόλαο, για τις ανάγκες του Τομέα Ψυχικής Υγεί¬ 
ας Λασιθίου. 7 

Ανάθεση έργου σε σαράντα δύο (42) άτομα, διαφό¬ 
ρων κλάδων και ειδικοτήτων στην Ανώνυμη Εται¬ 
ρεία Μονάδων Υγείας Α.Ε. (Α.Ε.Μ.Υ. Α.Ε.). 8 


29 Δεκεμβρίου 2006 

ΑΠΟΦΑΣΕΙ Σ 

Αριθμ. 2/69971/0022 (1) 

Αύξηση αριθμού ημερών μετακίνησης εκτός έδρας γε¬ 
ωτεχνικών υπαλλήλων των Περιφερειών Ανατολικής 
Μακεδονίας - Θράκης, Κεντρικής Μακεδονίας, Θεσ¬ 
σαλίας, Δυτικής Ελλάδας, Ηπείρου και Πελοποννή¬ 
σου για το έτος 2006. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του ν. 2503/1997 «Διοίκηση, οργάνωση, στελέχωση 
της Περιφέρειας, ρύθμιση θεμάτων για την τοπική αυτο¬ 
διοίκηση και άλλες διατάξεις» (ΦΕΚ 107/Α/30.5.1997). 

β) του άρθρου 90 «Ελεγχος των δαπανών που προ- 
καλούν οι κανονιστικές διοικητικές πράξεις» του Κώδι¬ 
κα Νομοθεσίας για την Κυβέρνηση και τα κυβερνητικά 
όργανα, που κυρώθηκε με το άρθρο πρώτο του π.δ/τος 
63/2005 (ΦΕΚ 98/Α/22.4.2005) «Κωδικοποίηση της νομο¬ 
θεσίας για την Κυβέρνηση και τα κυβερνητικά όργανα» 
και το γεγονός ότι η προκαλούμενη, από τις διατάξεις 
της απόφασης αυτής, δαπάνη, ύψους εβδομήντα χιλι¬ 
άδων (70.000) ευρώ περίπου, θα αντιμετωπιστεί από 
τις πιστώσεις που έχουν εγγράφει για το σκοπό αυτό 
στους προϋπολογισμούς των Περιφερειών: Ανατολικής 
Μακεδονίας - Θράκης, Κεντρικής Μακεδονίας, Θεσσα¬ 
λίας, Δυτικής Ελλάδας και Ηπείρου, έτους 2006 και από 
τις πιστώσεις του προγράμματος δημοσίων επενδύσεων 
των Περιφερειών και του Υπουργείου Αγροτικής Ανά¬ 
πτυξης και Τροφίμων. 

γ) του άρθρου 2 του ν. 2685/1999 (ΦΕΚ35/Α/18.2.1999) 
«Κάλυψη δαπανών μετακινούμενων υπαλλήλων εντός και 
εκτός της επικράτειας και άλλες διατάξεις». 

δ) του άρθρου 25 παρ. 19 του ν. 2539/1997 (ΦΕΚ244/ 
4.12.1997) «Συγκρότηση της Πρωτοβάθμιας Τοπικής Αυ¬ 
τοδιοίκησης». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Την υπ’ αριθμ. 2/74192/0022/30.8.1999 (ΦΕΚ1931/ 
Β/27.10.1999) κοινή Υπουργική απόφαση για τον καθο¬ 
ρισμό αριθμού ημερών μετακίνησης εκτός έδρας των, 
με οποιαδήποτε σχέση, υπαλλήλων, που υπηρετούν στις 
Περιφέρειες. 

3. Την ανάγκη υλοποίησης, κατά το έτος 2006, των 
προγραμμάτων και πραγματοποίησης ελέγχων του 
Υπουργείου Αγροτικής Ανάπτυξης και Τροφίμων, που 
αναφέρονται ειδικότερα: 

α) Στην εκτέλεση αντιπλημμυρικών και αντιδιαβρωτικών 
έργων και εργασιών, λόγω των εκτεταμένων πυρκαγιών. 

β) Στη διενέργεια αυτοψιών, στα πλαίσια εφαρμογής 
των Κοινοτικών Προγραμμάτων (ΚΑΝ.Ε.Ο.Κ. 2080/1992, 
857/1994 και 1257/1999 Μέτρο 2.2) 
γ) Σε θέματα δασοπροστασίας και Θήρας και ιδιαίτερα 
στον έλεγχο παράνομης υλοτομίας και της διακίνησης 
των Χριστουγεννιάτικων δέντρων, που διατίθενται στο 
εμπόριο. 

δ) Στην εφαρμογή των μέτρων Αγροτικής πολιτικής 
στον τομέα της γης (παραχωρήσεις εκτάσεων σε φο¬ 
ρείς, ιδρύματα, κτηνοτροφικές μονάδες). 

ε) Στην εφαρμογή των μέτρων Αλιευτικής πολιτικής 
(άδειες θαλάσσιων ερευνών σε φορείς - ιδρύματα, πα¬ 
ραχωρήσεις εκτάσεων για δημιουργία εγκαταστάσεων 
στήριξης ιχθυοκαλλιεργειών, ρύθμιση θεμάτων εσωτε¬ 
ρικών υδάτων). 

στ) Στην εφαρμογή των μέτρων του ΚΑΝ-ΕΟΚ1257/1999 
(βελτίωση της ηλικιακής σύνθεσης του αγροτικού πλη¬ 
θυσμού και επενδύσεις στις γεωργικές εκμεταλλεύσεις, 
τόσο στη φυτική όσο και στη ζωϊκή παραγωγή), καθώς 
και των ΚΑΝ-ΕΟΚ 2080/1992, 2158/1992, 857/1994. 

ζ) Στην επιτόπια εξέταση αιτήσεων αγροτών ή άλλων 
φορέων, για εκτέλεση έργων για αρδευτικούς, βιομηχα¬ 
νικούς, ενεργειακούς, υδρευτικούς ή άλλους σκοπούς, 
καθώς και στην εξέταση μεγάλου αριθμού ενστάσεων 
για διαρθρωτικά προγράμματα του Υπουργείου Αγρο¬ 
τικής Ανάπτυξης και Τροφίμων, στα πλαίσια του ΚΑΝ. 
1257/1999 και την έγκαιρη επιδότηση των αγροτών. 

η) Στην εκτέλεση των έργων για την υλοποίηση των 
προγραμμάτων έργων και εργασιών των δασικών υπη¬ 
ρεσιών τρέχοντος έτους των δημοσίων επενδύσεων 
(Εθνικού & Περιφερειακού σκέλους). 

θ) Στην υλοποίηση των μέτρων των επιχειρησιακών 
προγραμμάτων του Υπουργείου Αγροτικής Ανάπτυξης 
και Τροφίμων και των Περιφερειών (σχέδια βελτίωσης, 
νέοι αγρότες, ολοκληρωμένα προγράμματα ανάπτυξης 
αγροτικού χώρου, μετεγκαταστάσεις πτηνοκτηνοτροφι- 
κών μονάδων, ίδρυση κτηνοτροφικών πάρκων, διαχείρι¬ 
ση και βελτίωση βοσκοτόπων). 

ι) Στη συμμετοχή υπαλλήλων στις γνωμοδοτικές επι¬ 
τροπές επίλυσης δασικών αμφισβητήσεων. 

ια) Στην αξιολόγηση των επενδυτικών σχεδίων και 
σχεδίων δράσης για επενδύσεις στις γεωργικές εκμε¬ 
ταλλεύσεις , νέους γεωργούς κ.λπ.. 

ιβ) Στην ανάγκη ελέγχου, λόγω αγωγών στο πλαίσιο 
του Εθνικού Κτηματολογίου, καθώς και της ένταξης 
νέων περιοχών για κτηματογράφηση. 

4. Το γεγονός ότι για την εφαρμογή των ανωτέρω 
προγραμμάτων και την πραγματοποίηση ελέγχων του 
Υπουργείου Αγροτικής Ανάπτυξης και Τροφίμων μετα¬ 
κινούνται οι Γεωτεχνικοί υπάλληλοι των Περιφερειών 
και για το εν λόγω προσωπικό των Περιφερειών Ανα¬ 
τολικής Μακεδονίας - Θράκης, Κεντρικής Μακεδονίας, 


Θεσσαλίας, Δυτικής Ελλάδας και Ηπείρου έχει ήδη εξα¬ 
ντληθεί το ανώτατο όριο αριθμού ημερών μετακίνησης 
εκτός έδρας, δηλαδή οι εκατόν είκοσι (120) ημέρες, που 
καθορίστηκε με την υπ’ αριθμ. 2/74192/0022/30.8.1999 
(ΦΕΚ/Β/1931/27.10.1999) κοινή υπουργική απόφαση, ενώ 
για τους προαναφερόμενους σκοπούς απαιτούνται επι¬ 
πλέον μετακινήσεις. 

5. Την υπ’ αριθμ. 2/80345/0004/8.11.1999 (ΦΕΚ/Β/2040/ 
19.11.1999) κοινή Υπουργική απόφαση για τη μεταβίβαση 
εξουσίας υπογραφής σύμφωνα με το αρ. 7 παρ. 1 του ν. 
1943/1991, αποφασίζουμε: 

Αυξάνουμε τον αριθμό ημερών μετακίνησης εκτός 
έδρας, πέραν των 120 ημερών που έχουν καθοριστεί 
με την υπ’ αριθμ. 2/74192/0022/ ΦΕΚ/Β/1931/27.10.1999 
κοινή απόφαση των Υπουργών Εσωτερικών, Δημόσι¬ 
ας Διοίκησης και Αποκέντρωσης και Οικονομικών, για 
υπαλλήλους του κλάδου ΠΕ Γεωτεχνικών, που υπηρε¬ 
τούν με οποιαδήποτε σχέση εργασίας, στις Περιφέρειες 
Ανατολικής Μακεδονίας - Θράκης, Κεντρικής Μακεδο¬ 
νίας, Θεσσαλίας, Δυτικής Ελλάδας και Ηπείρου, μέχρι 
είκοσι (20) ημέρες το έτος 2006, εντός των πλαισίων 
των εγγεγραμμένων πιστώσεων προϋπολογισμού των 
Περιφερειών αυτών και του προγράμματος δημοσίων 
επενδύσεων των εν λόγω Περιφερειών και του Υπουρ¬ 
γείου Αγροτικής Ανάπτυξης και Τροφίμων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Δεκεμβρίου 2006 
Οι Γ ενικοί Γ ραμματείς 


Του Υπουργείου Εσωτερικών, 
Δημόσιας Διοίκησης 
και Αποκέντρωσης 
ΠΑΤΡΟΚΛΟΣ ΓΕΩΡΓΙΑΔΗΣ 

-* 


Δημοσιονομικής Πολιτικής 
Του Υπουργείου Οικονομίας 
και Οικονομικών 
ΓΕΩΡΓΙΟΣ ΚΟΥΡΗΣ 


Αριθμ. 2/ 61550/0025 (2) 

Παροχή της εγγύησης του Ελληνικού Δημοσίου προς 
την ΑΤΕ03ηΙ< (ΑΓΡΟΤΙΚΗ ΤΡΑΠΕΖΑ ΕΛΛΑΔΟΣ ) για 
τη χορήγηση δανείου στην Κτηματική Εταιρεία του 
Δημοσίου (Κ.Ε.Δ.) ποσού 18.100.000,00 ευρώ. 


Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του ν. 2322/1995 (ΦΕΚ 143/Α/12.7.1995). 

2. Την υπ’ αριθμ. 43163/ΕΓΔΕΚΘ825/25.10.2006 κοινή 
απόφαση της Διυπουργικής Επιτροπής του ν. 3429/2005 
με την οποία εγκρίθηκε η παροχή της εγγύησης του 
Ελληνικού Δημοσίου για συμπληρωματική χρηματοδό¬ 
τηση ποσού 18.100.000,00 ευρώ. 

3. Την υπ’ αριθμ. 29η Συνεδρίαση της 5ης Δεκεμβρίου 
2006 του Διοικητικού Συμβουλίου της Κ.Ε.Δ. 

4. Το υπ’ αριθμ. 12203/6846/7.12.006 έγγραφο της ΚΕΔ 
με το οποίο ζητά την παροχή της εγγύησης του Ελλη¬ 
νικού Δημοσίου προς την ΑΤΕ 03ηΙ< ( Αγροτική Τράπεζα 
Ελλάδος) για δανεισμό της ποσού 18.100.000,00€. 

5. Το υπ’ αριθμ. 81/21.3.2002 (ΦΕΚ 57/Α) προεδρικό 
διάταγμα, «Συγχώνευση των Υπουργείων Εθνικής Οι¬ 
κονομίας και Οικονομικών στο Υπουργείο Οικονομίας 
και Οικονομικών». 

6. Την υπ’ αριθμ. 37930/ΔΙΟΕ1264/14.10.2005 κοινή από¬ 
φαση του Πρωθυπουργού και του Υπουργού Οικονομί¬ 
ας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (ΦΕΚ 1432/τ. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Β’/14.10.2005), όπως τροποποιήθηκε με την υπ’ αριθμ. 
5733/ΔΙΟΕ 179/2006 όμοια απόφαση, αποφασίζουμε: 

I. Παρέχουμε την εγγύηση του Ελληνικού Δημοσίου 
προς την ΑΤΕ 03ηΙ< ( ΑΓΡΟΤΙΚΗ ΤΡΑΠΕΖΑ ΕΛΛΑΔΟΣ) 
για τη χορήγηση δανείου στην Κτηματική Εταιρεία του 
Δημοσίου (ΚΕΔ) ποσού δεκαοκτώ εκατομμυρίων εκατό 
χιλιάδων ευρώ ( 18.100.000,00 €), με σκοπό τη συμπλη¬ 
ρωματική χρηματοδότηση στεγαστικού προγράμματος 
Υπηρεσιών των Υπουργείων Πολιτισμού και Τουριστικής 
Ανάπτυξης. 

Η χορήγηση και εξυπηρέτηση του δανείου θα γίνει 
σύμφωνα με τη δανειακή σύμβαση που θα υπογράφει 
μεταξύ της Κ.Ε.Δ. και της δανείστριας Τράπεζας. 

Το Ελληνικό Δημόσιο παραιτείται από την εφαρμογή 
και τις ενστάσεις των άρθρων 855 και 867 του Α.Κ. και 
διατηρεί τα δικαιώματα και τις ενστάσεις που απορρέ¬ 
ουν από τα άρθρα 853, 858, 862, 863 του Α.Κ. 

Η παρούσα εγγύηση και η εκπλήρωση των υποχρε¬ 
ώσεων που προβλέπονται από αυτή δεν στοιχειοθετεί 
παράβαση των άρθρων 87- 89 της Συνθήκης ΕΚ. 

Το δάνειο θα χορηγηθεί με τους παρακάτω όρους: 

Ποσό: 18.100.000,00 € 

Διάρκεια δανείου: 20 χρόνια (περιλαμβάνεται περίοδος 
χάριτος) 

Περίοδος Χάριτος: 3 έτη 

Εξόφληση Κεφαλαίου: Σε 34 ισόποσες εξαμηνιαίες 
χρεολυτικές δόσεις της πρώτης καταβλητέας 42 μήνες 
από την πρώτη εκταμίευση του δανείου. 

Καταβολή Τόκων: Ανά εξάμηνο 

Επιτόκιο: ίσο με το ΕΙύΒΙΒΟΗ 6 μηνών, πλέον περιθω¬ 
ρίου 8όρε και εισφορά του ν. 128/1975 (σήμερα 0,6%), 
χωρίς άλλες επιβαρύνσεις. 

Με την απόφαση αυτή, αναλαμβάνουμε την υποχρέω¬ 
ση σε περίπτωση καθυστέρησης εξόφλησης ληξιπρόθε- 
σμης δόσης ή μέρους αυτής ενδιαμέσων τόκων ή τόκων 
υπερημερίας του δανείου ή άλλων επιβαρύνσεων και 
συναφών εξόδων να καταβάλουμε στη δανείστρια Τρά¬ 
πεζα μέσα σε δύο (2) μήνες από τη λήξη της εκάστοτε 
οφειλής τα ποσά που προέρχονται από την ανωτέρω 
αιτία και μετά από προηγούμενη βεβαίωση των ποσών 
αυτών στην αρμόδια ΔΟΥ. 

Η ΑΤΕ03πΙ< (ΑΓΡΟΤΙΚΗ ΤΡΑΠΕΖΑ ΕΛΛΑΔΟΣ) παρακα- 
λείται να μας στείλει αντίγραφο της Σύμβασης που θα 
υπογράψει με την Κ.Ε.Δ. και να μας ενημερώνει για την 
πορεία εξυπηρέτησης του δανείου. 

II. Καθορίζουμε προμήθεια υπέρ του Δημοσίου 1% για 
την παρεχόμενη εγγύησή του, την οποία θα εισπράττει 
η Τράπεζα και θα την αποδίδει στο Δημόσιο σύμφωνα 
με το υπ’ αριθμ. 2009593/1391/7.2.1996 έγγραφό μας. 

III. Από τις διατάξεις της παρούσας θα προκληθεί 
δαπάνη εις βάρος του Κρατικού Προϋπολογισμού, σε 
περίπτωση κατάπτωσης της εγγύησης του Δημοσίου, 
το ύψος της οποίας δεν μπορεί να υπολογιστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Δεκεμβρίου 2006 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 


Αριθμ. οικ. 2/74435/0025 (3) 

Αύξηση του μετοχικού κεφαλαίου της Ελληνικής 
Αεροπορικής Βιομηχανίας (ΕΑΒ) Α.Ε. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις του άρθρου 14 του ν. 2303/1995 «Πληρωμή 
αποδοχών δημοσίων υπαλλήλων μέσω Τραπεζικού Συστήμα¬ 
τος και άλλες διατάξεις», όπως τροποποιήθηκε και ισχύει. 

2) Τις διατάξεις του άρθρου 12 του ν. 2469/1997 (ΦΕΚ 
38/τ.Α) «Περιορισμός Κρατικών Δαπανών». 

3) Τ ις διατάξεις των παρ. 2 3 και 4 του άρθρου 1 του ν. 
43/1975 (ΦΕΚ 39/τ.Α/1975) «Περί ιδρύσεως Εθνικής Βιομηχανί¬ 
ας Αεροπορικού Υλικού», όπως τροποποιήθηκε και ισχύει. 

4) Τις διατάξεις της παρ. 1 του άρθρου 44 του ν. 1947/ 
1991 (ΦΕΚ 72/τ. Α'/1991) «Απλούστευση φορολογικών δι¬ 
αδικασιών και άλλες διατάξεις». 

5) Το υπ’ αριθμ. 36330/5.12.2006 έγγραφο της ΔΟΥ 
ΦΑΒΕ Αθηνών. 

6) Το από 6.12.2006 Πρακτικό της Ετήσιας Τακτικής 
Γενικής Συνέλευσης των μετόχων της ΕΑΒ Α.Ε. 

7) Την υπ’ αριθμ. 37930/ΔΙΟΕ 1264/14.10.2005 απόφαση 
του Πρωθυπουργού και του Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» (ΦΕΚ 1432/Β72005), 
όπως τροποποιήθηκε με την υπ’ αριθμ. 5733/ΔΙΟΕ 179/ 
2006 όμοια απόφαση, αποφασίζουμε: 

1. Εγκρίνουμε την αύξηση του Μετοχικού Κεφαλαίου της 
Ελληνικής Αεροπορικής Βιομηχανίας κατά το ποσό των 
είκοσι τριών εκατομμυρίων εκατόν πενήντα επτά χιλιά¬ 
δων τριακοσίων ενενήντα ευρώ (23.157.390,00 €) με την 
έκδοση 771.913 νέων μετοχών, ονομαστικής αξίας 30 ευρώ 
η κάθε μία, οι οποίες θα αναληφθούν αποκλειστικά από 
το Ελληνικό Δημόσιο. Η καταβολή του ως άνω ποσού θα 
γίνει με συμψηφισμό ισόποσων οφειλών της ΕΑΒ Α.Ε., οι 
οποίες αποσβένυνται και ειδικότερα ποσού 23.157.393,35 
ευρώ που είναι βεβαιωμένο στη ΔΟΥ ΦΑΒΕ Αθηνών. Η 
διαφορά του ποσού των 3,35 ευρώ θα καταβληθεί στο 
Ελληνικό Δημόσιο από την ΕΑΒ Α.Ε. τοις μετρητοίς. 

2. Η ΔΟΥ ΦΑΒΕ Αθηνών στην οποία κοινοποιείται η 
παρούσα, θα μεριμνήσει για τη διαγραφή του ποσού 
των 23.157.390,00 ευρώ και την έκδοση του σχετικού 
ΑΦΕΚ που θα γίνει οίκοθεν από αυτή. 

Από την απόφαση αυτή δεν προκαλείται δαπάνη σε 
βάρος του Κρατικού Προϋπολογισμού 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 21 Δεκεμβρίου 2006 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-♦- 

Αριθμ. 2/70996/0025 (4) 

Παροχή της εγγύησης του Ελληνικού Δημοσίου προς 
την ΑΤΕόαι-ψ (ΑΓΡΟΤΙΚΗ ΤΡΑΠΕΖΑ ΕΛΛΑΔΟΣ ) για 
τη χορήγηση δανείου στην Κτηματική Εταιρεία του 
Δημοσίου (Κ.Ε.Δ.) ποσού 41.235.000,00 ευρώ. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του ν. 2322/1995 (ΦΕΚ 143/Α/12.7.1995). 

2. Την υπ’ αριθμ. 43163/ΕΓΔΕΚΟ 825/25.10.2006 κοινή 

απόφαση της Διυπουργικής Επιτροπής του ν. 3429/2005 
με την οποία εγκρίνεται η παροχή της εγγύησης του 
Ελληνικού Δημοσίου για συμπληρωματική χρηματοδό¬ 
τηση ποσού 41.235.000,00 ευρώ. 

3. Την υπ’ αριθμ. 29η Συνεδρίαση της 5ης Δεκεμβρίου 
2006 του Διοικητικού Συμβουλίου της Κ.Ε.Δ. 

4. Το υπ’ αριθμ. 12203/6846/7.12.2006 έγγραφο της ΚΕΔ 
με το οποίο ζητά την παροχή της εγγύησης του Ελλη¬ 
νικού Δημοσίου προς την ΑΤΕ όαηΙ< ( Αγροτική Τράπεζα 
Ελλάδος) για δανεισμό της ποσού 41.235.000,00 €. 

5. Το υπ’ αριθμ. 81/21.3.2002 (ΦΕΚ 57/Α) προεδρικό 
διάταγμα «Συγχώνευση των Υπουργείων Εθνικής Οι¬ 
κονομίας και Οικονομικών στο Υπουργείο Οικονομίας 
και Οικονομικών». 

6. Την υπ’ αριθμ. 37930/ΔΙΟΕ1264/14.10.2005 κοινή από¬ 
φαση του Πρωθυπουργού και του Υπουργού Οικονομί¬ 
ας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (ΦΕΚ 1432/τ. 
Β'/14.10.2005), αποφασίζουμε: 

I. Παρέχουμε την εγγύηση του Ελληνικού Δημοσίου 
προς την ΑΤΕ 03ηΙ< (ΑΓΡΟΤΙΚΗ ΤΡΑΠΕΖΑ ΕΛΛΑΔΟΣ) 
για τη χορήγηση δανείου στην Κτηματική Εταιρεία του 
Δημοσίου (ΚΕΔ) ποσού σαράντα ενός εκατομμυρίων δι- 
ακοσίων τριάντα πέντε χιλιάδων ευρώ (41.235.000,00 €), 
με σκοπό τη συμπληρωματική χρηματοδότηση στεγα- 
στικού προγράμματος Υπηρεσιών του Δημοσίου (Δ.Ο.Υ 
Σταυρούπολης, Φ.Α.Β.Ε Αθηνών, ΠΕΚ Αθηνών, Δ.Ο.Υ 
Ν.Ιωνίας, Ελεγκτική Υπηρεσία Τελωνείων, Αστυνομική 
Δ/νση Ηρακλείου Κρήτης, Αστυνομική Δ/νση Αχάίας). 

Η χορήγηση και εξυπηρέτηση του δανείου θα γίνει 
σύμφωνα με τη δανειακή σύμβαση που θα υπογράφει 
μεταξύ της Κ.Ε.Δ. και της δανείστριας Τράπεζας. Το 
Ελληνικό Δημόσιο παραιτείται από την εφαρμογή και τις 
ενστάσεις των άρθρων 855 και 867 του Α.Κ. και διατηρεί 
τα δικαιώματα και τις ενστάσεις που απορρέουν από 
τα άρθρα 853, 858, 862, 863 του Α.Κ. 

Η παρούσα εγγύηση και η εκπλήρωση των υποχρε¬ 
ώσεων που προβλέπονται από αυτή δεν στοιχειοθετεί 
παράβαση των άρθρων 87 - 89 της Συνθήκης Ε.Κ. 

Το δάνειο θα χορηγηθεί με τους παρακάτω όρους: 

Ποσό: 41.235.000,00ο 

Διάρκεια δανείου: 20 χρόνια ( περιλαμβάνεται περί¬ 
οδος χάριτος) 

Περίοδος Χάριτος: 3 έτη 

Εξόφληση Κεφαλαίου: Σε 34 ισόποσες εξαμηνιαίες 
χρεολυτικές δόσεις της πρώτης καταβλητέας 42 μήνες 
από την πρώτη εκταμίευση του δανείου. 

Καταβολή Τόκων: Ανά εξάμηνο 

Επιτόκιο: ίσο με το ΕϋΗΙΒΟΒ 6 μηνών, πλέον περιθω¬ 
ρίου 8όρε και εισφορά του ν. 128/1975 (σήμερα 0,6%), 
χωρίς άλλες επιβαρύνσεις. 

Με την απόφαση αυτή, αναλαμβάνουμε την υποχρέω¬ 
ση σε περίπτωση καθυστέρησης εξόφλησης ληξιπρόθε- 
σμης δόσης ή μέρους αυτής, ενδιαμέσων τόκων ή τόκων 
υπερημερίας του δανείου ή άλλων επιβαρύνσεων και 
συναφών εξόδων να καταβάλουμε στη δανείστρια Τρά¬ 
πεζα μέσα σε δύο (2) μήνες από τη λήξη της εκάστοτε 
οφειλής τα ποσά που προέρχονται από την ανωτέρω 
αιτία και μετά από προηγούμενη βεβαίωση των ποσών 
αυτών στην αρμόδια ΔΟΥ. 

Η ΑΤΕ 03ηΙ< ( ΑΓΡΟΤΙΚΗ ΤΡΑΠΕΖΑ ΕΛΛΑΔΟΣ) παρα- 
καλείται να μας στείλει αντίγραφο της Σύμβασης που 


θα υπογράψει με την Κ.Ε.Δ. και να μας ενημερώνει για 
την πορεία εξυπηρέτησης του δανείου. 

II. Καθορίζουμε προμήθεια υπέρ του Δημοσίου 1% για 
την παρεχόμενη εγγύηση του, την οποία θα εισπράττει 
η Τράπεζα και θα την αποδίδει στο Δημόσιο σύμφωνα 
με το υπ’ αριθμ. 2009593/1391/7.2.1996 έγγραφό μας. 

III. Από τις διατάξεις της παρούσας θα προκληθεί 
δαπάνη εις βάρος του Κρατικού Προϋπολογισμού, σε 
περίπτωση κατάπτωσης της εγγύησης του Δημοσίου, 
το ύφος της οποίας δεν μπορεί να υπολογιστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Δεκεμβρίου 2006 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-♦- 

Αριθμ. 331652 (5) 

Τροποποίηση - συμπλήρωση της υπ’ αριθμ. 244203/ 
16.1.2006 κοινής απόφασης Υπουργών ΠΕ.ΧΩ.Δ.Ε. 
και Αγροτικής Ανάπτυξης και Τροφίμων (Φ.Ε.Κ. 75/ 
Β726.1.2006 όπως διορθώθηκε από το Φ.Ε.Κ. 151/ 
Β79-2.2006) περί «Καθορισμού των διαδικασιών, των 
απαιτούμενων δικαιολογητικών και κάθε άλλου σχε¬ 
τικού θέματος, για την εξαίρεση από την κατεδάφι¬ 
ση αυθαιρέτων κτισμάτων ή κτιριακών εγκαταστά¬ 
σεων κτηνοπτηνοτροφικών μονάδων». 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ 

ΕΡΓΩΝ - ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη τις διατάξεις: 

1. Του ν.δ. 131/1974 «Περί παροχής οικονομικών ενισχύ¬ 
σεων εις την γεωργικήν, κτηνοτροφικήν, δασικήν και 
αλιευτικήν παραγωγήν» ( Α' 320), όπως τροποιήθηκε 
με τις διατάξεις του νόμου 1409/1983, «Τροποποίηση 
και συμπλήρωση των διατάξεων του ν.δ. 131/1974, περί 
παροχής οικονομικών ενισχύσεων εις την γεωργικήν, 
κτηνοτροφικήν, δασικήν και αλιευτικήν παραγωγήν και 
άλλες διατάξεις (Α' 199)» καθώς και τις διατάξεις του άρ¬ 
θρου 11 του νόμου 2512/1997, «Ρύθμιση συνταξιοδοτικών 
θεμάτων στρατιωτικών και άλλες διατάξεις» (Α' 138). 

2. Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα που τέθηκε σε 
ισχύ με το πρώτο άρθρο του υπ’ αριθμ. 63/2005 π.δ. 
«Κωδικοποίηση της νομοθεσίας για την Κυβέρνηση και 
τα Κυβερνητικά Όργανα» (Α' 98). 

3. Των π.δ. 402/1998 και 398/1990 «Οργανισμός Υπουρ¬ 
γείου Γεωργίας», όπως ισχύουν σήμερα. 

4. Της υπ’ αριθμ. Υ1/10.3.2004 (ΦΕΚ 513 Β) απόφασης 
του Πρωθυπουργού με θέμα «Μεταβολή τίτλων Υπουρ¬ 
γείου και καθορισμός σειράς τάξης Υπουργείων». 

5. Του άρθρου 4 του ν. 3399/2005 (ΦΕΚ 255/Α'/17.10.2005) 
«Ρυθμίσεις θεμάτων αρμοδιότητας του Υπουργείου 
Αγροτικής Ανάπτυξης και Τροφίμων - Προσαρμογή στη 
νέα Κ.Α.Π. και άλλες διατάξεις». 

6. Της υπ’ αριθμ. 244203/16.1.2006 απόφασης Υπουρ¬ 
γών ΠΕ.ΧΩ.Δ.Ε. και Αγροτικής Ανάπτυξης και Τροφίμων 
(Φ.Ε.Κ. 75/Β'/26.1.2006 όπως διορθώθηκε από το Φ.Ε.Κ. 
151/Β'/9.2.2006) «Καθορισμός των διαδικασιών, των απαι- 
τούμενων δικαιολογητικών και κάθε άλλου σχετικού 
θέματος, για την εξαίρεση από την κατεδάφιση αυθαι¬ 
ρέτων κτισμάτων ή κτιριακών εγκαταστάσεων κτηνο¬ 
πτηνοτροφικών μονάδων» 

7. Της υπ’ αριθμ. Υ1 β/2000/29.3.1995 (ΦΕΚ 343/Β74.5.1995) 
απόφασης Υπουργών Υγείας, Πρόνοιας και Κοινωνικών 
Ασφαλίσεων και Περιβάλλοντος, Χωροταξίας και Δη¬ 
μοσίων Έργων, «Περί όρων ιδρύσεως και λειτουργίας 
πτηνοκτηνοτροφικών εγκαταστάσεων». 

8. Του ν. 3010/2002 (ΦΕΚ 91/Α725.4.2002) «Εναρμόνιση 
του ν. 1650/1986 με τις Οδηγίες 97/11 Ε.Ε. και 96/61 Ε.Ε., 
διαδικασία οριοθέτησης και ρυθμίσεις θεμάτων για τα 
υδατορέματα και άλλες διατάξεις». 

9. Της υπ’ αριθμ. Η.Π.: 15393/2332 (ΦΕΚ 1022/Β75.8.2002) 
απόφασης Υπουργών Οικονομίας και Οικονομικών και 
Περιβάλλοντος, Χωροταξίας και ΔημοσίωνΈργων, «Κα¬ 
τάταξη δημόσιων και ιδιωτικών έργων και δραστηρι¬ 
οτήτων σε κατηγορίες σύμφωνα με το άρθρο 3 του 
ν. 1650/1986 όπως αντικαταστάθηκε με το άρθρο 1 του 
ν. 3010/2002». 

10. Της υπ’ αριθμ. Η.Π.: 11014/703/Φ104 (ΦΕΚ 332/ 
Β720.3.2003) απόφασης Υπουργών Οικονομίας και Οι¬ 
κονομικών - Εσωτερικών, Δημ. Διοίκησης και Αποκέ¬ 
ντρωσης και Περιβάλλοντος, Χωροταξίας και Δημοσίων 
Έργων, «Διαδικασία Προκαταρκτικής Περιβαλλοντικής 
Εκτίμησης και Αξιολόγησης (Π.Π.Ε.Α.) και Έγκρισης Πε¬ 
ριβαλλοντικών Όρων (Ε.Π.Ο.) σύμφωνα με το άρθρο 4 
του ν. 1650/1986 (ΑΊ60) όπως αντικαταστάθηκε με το 
άρθρο 2 του ν. 3010/2002». 

11. Του άρθρου 9 του ν. 1512/1985 «Τροποποίηση και 
συμπλήρωση πολεοδομικών διατάξεων». 

12. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού. 

13. Την υπ’ αριθμ. Υ132/11.10.2004 απόφαση του Πρω¬ 
θυπουργού και του Υπουργού Αγροτικής Ανάπτυξης και 
Τροφίμων «Ανάθεση αρμοδιοτήτων στον Υφυπουργό 
Αγροτικής Ανάπτυξης και Τροφίμων Αλέξανδρο Κοντό» 
(Β1533), αποφασίζουμε: 

Τροποποιούμε και συμπληρώνουμε την υπ’ αριθμ. 
244203/16.1.2006 απόφασή μας ως ακολούθως: 

1. Τροποποιείται το εδάφιο 7 της παραγράφου Β του 
άρθρου 1, ως εξής: 

«Παρατείνεται το χρονικό όριο για την κατάθεση των 
δικαιολογητικών για την έκδοση της έγκρισης περιβαλ¬ 
λοντικών όρων ή της έγκρισης του οικείου Νομάρχη 
μέχρι 31.12.2007». 

2. Στο τέλος του εδαφίου 3 της παραγράφου Α του 
άρθρου 1, προστίθεται παράγραφος ως εξής: 

«Ειδικότερα, στην περίπτωση ύπαρξης αυθαιρέτων 
βοηθητικών κτισμάτων στην κτηνοπτηνοτροφική εκμε¬ 
τάλλευση, η Δ/νση Αγροτικής Ανάπτυξης ή Γεωργίας 
της οικείας Νομαρχιακής Αυτοδιοίκησης, θα βεβαιώνει, 
εκτός των άλλων, ότι τα προς εξαίρεση από κατεδάφιση 
βοηθητικά κτίσματα είναι απαραίτητα και αναπόσπαστα 
τμήματα της εκμετάλλευσης, χρησιμοποιούνται απο¬ 
κλειστικά για τις ανάγκες λειτουργίας της και περιέ- 
χονται εντός των ορίων του γηπέδου αυτής. 

Βοηθητικά κτίσματα θεωρούνται οι αποθήκες ζωοτρο¬ 
φών, εργαλείων, προϊόντων της κτηνοπτηνοτροφικής 
εκμετάλλευσης κ.λπ., τα υπόστεγα σανού, ταϊστρών, 
μηχανημάτων κ.λπ., οι σιροί, τα σιλό, τα παρασκευαστή¬ 
ρια των ζωοτροφών, το κατάλυμα για τη διαμονή του 
φύλακα και των σταυλιτών με τις ελάχιστες απαιτού- 
μενες διαστάσεις, το ζυγιστήριο, τα γραφεία, οι εγκα¬ 
ταστάσεις χειρισμού των αποβλήτων κ.λπ.». 


3. Στο τέλος του εδαφίου 5 της παραγράφου Β του 
άρθρου 1, προστίθεται πρόταση ως εξής: 

«Στην απόφαση αναφέρεται επίσης ότι για τα συγκε¬ 
κριμένα κτίσματα δεν απαιτείται περαιτέρω έκδοση 
οικοδομικής άδειας». 

4. Προστίθεται παράγραφος Γ στο άρθρο 1, ως εξής: 

« Γ. 

1. Η διαδικασία εξαίρεσης από την κατεδάφιση, όπως καθο¬ 
ρίζεται στην παρούσα απόφαση, αφορά αυθαίρετα κτίσματα 
ή κτιριακές εγκαταστάσεις κτηνοπτηνοτροφικών μονάδων- 
εκμεταλλεύσεων οι οποίες προ της 20/3/2003 παρήγαγαν και 
πωλούσαν κτηνοπτηνοτροφικά προϊόντα και εξακολουθούν 
και σήμερα την παραγωγή και πώλησή τους. 

2. Στην περίπτωση που ο ιδιοκτήτης (ιδιώτης, Δημό¬ 
σιος φορέας ή Ο.Τ.Α.) του γηπέδου των αυθαιρέτων 
κτισμάτων ή κτιριακών εγκαταστάσεων της κτηνο¬ 
πτηνοτροφικής μονάδας είναι διαφορετικός από τον 
φορέα της μονάδας, η απόφαση εξαίρεσης από την 
κατεδάφιση εκδίδεται στο όνομα του ιδιοκτήτη του 
γηπέδου, στην οποία αναφέρεται σαφώς ότι η εξαίρεση 
από την κατεδάφιση έχει ισχύ για όσο χρονικό διάστη¬ 
μα λειτουργεί εκεί κτηνοπτηνοτροφική μονάδα, με την 
προϋπόθεση να υποβάλλεται στη Διεύθυνση Αγροτικής 
Ανάπτυξης ή Γ εωργίας, έγγραφο νόμιμα θεωρημένο από 
δημόσια αρχή (αναφέρονται ως παράδειγμα, ενδεικτικά 
και όχι περιοριστικά: παραχωρητήριο, ενοικιαστήριο, 
χρησιδάνειο, άδεια εγκατάστασης από τη Δασική Υπη¬ 
ρεσία κ.ά.), όπου αναφέρεται ως επιτρεπόμενη χρήση 
η κτηνοπτηνοτροφική. 

3. Για την εξαίρεση από την κατεδάφιση δεν είναι 
απαραίτητο να είχαν τηρηθεί οι όροι δόμησης και λοι¬ 
πές πολεοδομικές διατάξεις κατά την κατασκευή των 
αυθαιρέτων κτισμάτων (μη άρτια ή μη οικοδομήσιμα 
αγροτεμάχια, μη τήρηση ελάχιστων αποστάσεων των 
κτιρίων από τα όρια των γηπέδων, μη τήρηση ποσοστού 
κάλυψης κ.ά.). 

Για την έκδοση βεβαίωσης, της Πολεοδομικής Υπηρε¬ 
σίας της οικείας Νομαρχιακής Αυτοδιοίκησης, για τις 
επιτρεπόμενες χρήσεις γης στην περιοχή δεν απαιτείται 
οποιοδήποτε δικαιολογητικό σχετικά με τους όρους 
δόμησης. 

Μετά την εξαίρεση από την κατεδάφιση, είναι δυνατή 
η έκδοση άδειας ανέγερσης νέων κτισμάτων ή εγκατα¬ 
στάσεων με τους εκάστοτε ισχύοντες όρους δόμησης, 
χωρίς να απαιτείται νομιμοποίηση των παλαιών αυθαι¬ 
ρέτων κτισμάτων. 

4. Γ ια τη σύνδεση των κτηνοπτηνοτροφικών μονάδων 
με κάθε είδους δίκτυα κοινής ωφέλειας, αρκεί η υποβο¬ 
λή της απόφασης εξαίρεσης από την κατεδάφιση, στις 
αρμόδιες επιχειρήσεις δικτύων κοινής ωφέλειας, χωρίς 
να απαιτείται άλλο δικαιολογητικό από την Πολεοδο- 
μική Υπηρεσία. 

Η ισχύς της απόφασης αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Δεκεμβρίου 2006 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΑΓΡΟΤΙΚΗΣ ΑΝΑΠΤΥΞΗΣ 

ΚΑΙ ΔΗΜΟΣΙΩΝ ΕΡΓΩΝ ΚΑΙ ΤΡΟΦΙΜΩΝ 

ΓΕΩΡΓΙΟΣ ΣΟΥΦΛΙΑΣ ΑΛΕΞΑΝΔΡΟΣ ΚΟΝΤΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. Φ.30269/28627/1402 (6) 

Προσθήκη διάταξης στο καταστατικό του Ταμείου 
Προνοίας Προσωπικού ΟΣΕ. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ.5 του άρθρου 9 του ν. 2335/1995 
(Α. 185). 

2. Τ ις διατάξεις του άρθρου 90 του π.δ/τος 63/2005 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα (ΦΕΚ Α 98). 

3. Την υπ’ αριθμ. 6046/24.11.2005 απόφαση του Δ.Σ. του 
Ταμείου Προνοίας Προσωπικού ΟΣΕ. 

4. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού 
ούτε και του προϋπολογισμού του Ταμείου Προνοίας 
Προσωπικού ΟΣΕ. 

5. Τη γνώμη του Συμβουλίου Κοινωνικής Ασφάλισης, 
που διατυπώθηκε κατά την 23η συνεδρίαση του Α’ Κλι¬ 
μακίου στις 9.11.2006, αποφασίζουμε: 

Στο τέλος του άρθρου 3 του καταστατικού του Τα¬ 
μείου Προνοίας Προσωπικού ΟΣΕ όπως αυτό ισχύει, 
προστίθεται διάταξη ως εξής: 

«Οι δικηγόροι του ταμείου που υπηρετούν με οποιαδή¬ 
ποτε νομική σχέση εργασίας (Ταυτό και ασφαλίζονται στο 
Ταμείο Προνοίας Δικηγόρων Αθηνών, υπάγονται προαιρε¬ 
τικά στην ασφάλιση αυτού μετά από σχετική αίτηση τους. 
Οι ήδη υπηρετούντες δικηγόροι δύνανται με αίτηση τους 
να εξαιρεθούν από την ασφάλιση του ταμείου αυτού». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Δεκεμβρίου 2006 

Ο ΥΠΟΥΡΓΟΣ 

ΣΑΒΒΑΣ ΤΣΙΤΟΥΡΙΔΗΣ 
-♦- 

Αριθμ. Υ5β/ΓΠ/155579 (7) 

Σύσταση Κέντρου Ψυχικής Υγείας στο Γενικό Νοσοκο¬ 
μείο Αγίου Νικολάου Κρήτης, με έδρα τον Άγιο Νι¬ 
κόλαο, για τις ανάγκες του Τομέα Ψυχικής Υγείας 
Λασιθίου. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: 

α) Του αρ.5 παρ. 1 του ν. 2716/1999 (ΦΕΚ 96/Α/17.5.1999) 
«Ανάπτυξη και Εκσυγχρονισμός των υπηρεσιών ψυχικής 
υγείας και άλλες διατάξεις». 

β) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κωδικοποι- 
ήθηκε με το άρθρο πρώτο του π.δ. 63/2005 (Α' 98) και 
το γεγονός ότι οι ετήσιες λειτουργικές δαπάνες ποσού 
120.500,00 Ευρώ θα βαρύνουν το ΠΔΕ του Υπουργείου 
Υγείας και Κοινωνικής Αλληλεγγύης και ειδικότερα τη 
ΣΑΕ 091/3 (Μέτρο 3, Αξονας Προτεραιότητας 2 «Ψυχική 
Υγεία», Ε.Π «Υγεία - Πρόνοια» του Γ ΚΠΣ). Για τα επόμενα 
έτη η δαπάνη ποσού 114.500,00 Ευρώ θα καλύπτεται από 
τον προϋπολογισμό του Γενικού Νοσοκομείου Αγίου 
Νικολάου Κρήτης. 


2. Την υπ’ αριθμ. ΔIΔΚ/Φ.1/2/6139/2004 (ΦΕΚ 527/ 
Β/24.3.2004 κοινή απόφαση του Πρωθυπουργού και 
του Υπουργού Εσωτερικών, Δημόσιας Διοίκησης 
και Αποκέντρωσης για την ανάθεση αρμοδιοτήτων 
στους Υφυπουργούς Εσωτερικών Δημόσιας Διοίκησης 
και Αποκέντρωσης, όπως τροποποιήθηκε με την υπ’ 
αριθμ.17398/13.9.2005 (ΦΕΚ 1284/Β') όμοια απόφαση. 

3. Την υπ’ αριθμ. 37930/ΔΙΌΕ1264/2005 (ΦΕΚ1432/Β/2005) 
απόφαση καθορισμού αρμοδιοτήτων στους Υφυπουρ¬ 
γούς Οικονομίας και Οικονομικών, όπως τροποποιήθηκε 
με την υπ’ αρθιμ. 5733/ΔΙΟΕ/179/9.2.2006 (ΦΕΚ 204/Β’) 
όμοια απόφαση. 

4. Την υπ’ αριθμ. 8 απόφαση της 203ης Ολομέλειας/ 
29.6.2006 του ΚΕΣΥ. 

5. Την από 2.6.2005 απόφαση της Τομεακής Επιτροπής 
Ψυχικής Υγείας Ν. Λασιθίου 

6. Την υπ’ αριθμ. 7115/206.2.3/15.11.2005 απόφαση Έντα¬ 
ξης Πράξης της Ειδικής Υπηρεσίας Διαχείρισης Ε.Π. 
«ΥΓΕΙΑ- ΠΡΟΝΟΙΑ», με τίτλο « ΛΕΙΤΟΥΡΓΙΑ ΚΕΝΤΡΟΥ 
ΨΥΧΙΚΗΣ ΥΓΕΙΑΣ ΣΤΟΝ ΑΓΙΟ ΝΙΚΟΛΑΟ ΚΡΗΤΗΣ» στο 
Επιχειρησιακό Πρόγραμμα «ΥΓΕΙΑ- ΠΡΟΝΟΙΑ» 2000-2006 
στον Άξονα Προτεραιότητας 2 «Ψυχική Υγεία», Μέτρο 
2.3 «Ενέργειες πρόληψης-ενίσχυσης της κοινωνικής 
αλληλεγγύης και κοινωνικοοικονομικής (επαν)ένταξης, 
με συγχρηματοδότηση 75% από το Ευρωπαϊκό Ταμείο 
(ΕΚΤ), αποφασίζουμε: 

Άρθρο 1 

ΣΥΣΤΑΣΗ - ΕΔΡΑ 

Συνιστάται Κέντρο Ψυχικής Υγείας (Κ.Ψ.Υ), ως αποκε¬ 
ντρωμένη οργανική μονάδα του Γενικού Νοσοκομείου 
Αγ. Νικολάου Κρήτης, με έδρα τον Αγιο Νικόλαο, για 
την κάλυψη των αναγκών του Τομέα Ψυχικής Υγείας 
Λασιθίου. 

Αρθρο 2 

ΣΚΟΠΟΣ 

Σκοπός του Κέντρου Ψυχικής Υγείας είναι η έγκαιρη 
πρόληψη, διάγνωση και θεραπεία όλου του φάσματος 
των ψυχιατρικών και ψυχολογικών προβλημάτων, ο σχε- 
διασμός εξατομικευμένης ψυχοκοινωνικής υποστήριξης 
ώστε να διασφαλιστεί η κοινωνική ένταξη του πάσχο- 
ντος, η παροχή προγραμμάτων προαγωγής της ψυχικής 
υγείας στην κοινότητα και η λειτουργική διασύνδεση με 
τις λοιπές Μονάδες Ψυχικής Υγείας. Μέχρις ότου ανα¬ 
πτυχθεί και λειτουργήσει ψυχιατρικό τμήμα στο Γ ενικό 
Νοσοκομείο Αγ.Νικολάου θα παρέχεται και νοσηλεία με 
την ανάπτυξη 4 κλινών. 

Με π.δ. που θα εκδοθεί κατ’ εξουσιοδότηση της παρ.3 
του άρθρου 5 του ν. 2716/99 (ΦΕΚ 96/Α717-5-1999) θα 
καθορίζεται το ενιαίο πλαίσιο οργάνωσης και λειτουρ¬ 
γίας του Κ.Ψ.Υ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Δεκεμβρίου 2006 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ ΚΑΙ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΑΠ. ΑΝΔΡΕΟΥΛΑΚΟΣ Π. ΔΟΥΚΑΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Δ. ΑΒΡΑΜΟΠΟΥΛΟΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθμ. ΥΙΟβ/Γ.Π. 101042 (8) 

Ανάθεση έργου σε σαράντα δύο (42) άτομα, διαφόρων 
κλάδων και ειδικοτήτων στην Ανώνυμη Εταιρεία Μο¬ 
νάδων Υγείας Α.Ε. (Α.Ε.Μ.Υ. Α.Ε.) 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Το π.δ. 23/2006 (ΦΕΚ 19/Α77.2.2006), «Καταστατικό 
της Ανώνυμης Εταιρίας «Ανώνυμη Εταιρία Μονάδων 
Υγείας («Α.Ε.Μ.Υ. Α.Ε.»)». 

2. Τις διατάξεις του ν. 3293/2004 (Φ.Ε.Κ. 231/ 
Α726.11.2004). 

3. Τις διατάξεις του αρ. 6, του ν. 2527/1997 (Φ.Ε.Κ. 
206/Α71997). 

4. Τις διατάξεις του άρθρου 22 του ν. 2362/1995 ( ΦΕΚ 
247/Α71995)" Περί Δημοσίου ελέγχου των δαπανών του 
Κράτους και άλλες διατάξεις”. 

5. Την υπ’ αριθμ. Υ3α/38841/30.5.2005 ( Φ.Ε.Κ. 751/ 
Β73.6.2005), απόφαση του Υπουργού Υγείας και Κοινωνι¬ 
κής Αλληλεγγύης, «Προσωρινός Κανονισμός Εσωτερικής 
Λειτουργίας « Α.Ε.Μ.Υ. Α.Ε.». 

6. Την υπ’ αριθμ. Υ3α/105326/5.12.2005 ( Φ.Ε.Κ. 1793/ 
Β720.12.2005), απόφαση του Υπουργού Υγείας και Κοι¬ 
νωνικής Αλληλεγγύης, «Κανονισμός κατάστασης προ¬ 
σωπικού « Α.Ε.Μ.Υ. Α.Ε.». 

7. Την υπ’ αριθμ. ΔΙΠΠ/Φ.ΕΓΚΡ.8/353/15708/16.8.2006 
εγκριτική απόφαση της επιτροπής του άρθρου 2, παρ. 
1 της υπ’ αριθμ. 55/1998 Π.Υ.Σ. (αρ. 1, παρ. 51 του ν. 2412/ 
1996). 

8. Τις διατάξεις του άρθρου 1 παρ. 51 του ν. 2412/1996 
«Μεταφορά αρμοδιοτήτων από το Υπουργικό Συμβού¬ 
λιο σε άλλα Κυβερνητικά όργανα και άλλες διατάξεις» 
(Φ.Ε.Κ. 123/Α717.6.1996). 

9. Την υπ’ αριθμ. ΔΙΔΚ/Φ.1/2/6139/23.3.2004 (Φ.Ε.Κ. 
527/Β724.3.2004) κοινή απόφαση του Πρωθυπουργού 
και του Υπουργού ΕΣ.Δ.Δ.Α «Ανάθεση αρμοδιοτήτων 
στους Υφυπουργούς Εσωτερικών Δημόσιας Διοίκησης 
και Αποκέντρωσης», όπως τροποποιήθηκε με την υπ’ 
αριθμ. 17398/13.9.2005 (ΦΕΚ 1284/Β72005) όμοια. 


10. Την υπ’ αριθμ. 37930/ΔΙΟΕ 1264/14.10.2005 (ΦΕΚ 
1432/Β72005) κοινή υπουργική απόφαση «Καθορισμός 
Αρμοδιοτήτων των Υφυπουργών Οικονομίας και Οικο¬ 
νομικών», όπως τροποποιήθηκε με την υπ’ αριθμ. 57331/ 
ΔΙΟΙΕ 179/13.2.2006 (ΦΕΚ 204/Β72006) όμοια απόφαση. 

11. Το υπ’ αριθμ. 495/30.5.2006 έγγραφο της «Α.Ε.Μ.Υ. 
Α.Ε.». 

12. Την από 29.5.2006 γνωμοδότηση του Νομικού Συμ¬ 
βούλου της Α.Ε.Μ.Υ. Α.Ε., ότι πρόκειται για γνήσιες συμ¬ 
βάσεις μίσθωσης έργου και δεν υποκρύπτεται σχέση 
εξαρτημένης εργασίας. 

13. Το γεγονός ότι από την Απόφαση αυτή προκαλείται 
δαπάνη ύψους εννιακοσίων είκοσι έξι χιλιάδων τετρακο- 
σίων πενήντα ευρώ ( 926.450 €), η οποία θα βαρύνει τον 
προϋπολογισμό της Α.Ε.Μ.Υ. Α.Ε., αποφασίζουμε: 

Καθορίζουμε σε σαράντα δύο (42) τον αριθμό των 
ατόμων διαφόρων ειδικοτήτων που θα απασχοληθούν 
με σύμβαση μίσθωσης έργου διάρκειας εννέα (9) μηνών, 
στην Α.Ε.Μ.Υ. Α.Ε., όπως αναφέρονται στον πίνακα που 
ακολουθεί για την απρόσκοπτη λειτουργία των τμη¬ 
μάτων α) Επειγόντων Περιστατικών και β) Εξωτερικών 
Ιατρείων της Πολυκλινικής. 

Το συγκεκριμένο έργο δεν μπορεί να εκτελεστεί από 
το υπηρετούν προσωπικό του φορέα. 

Η ανάθεση του έργου στο αναφερόμενο προσωπικό 
θεωρείται αναγκαία για την εύρυθμη λειτουργία της 
Α.Ε.Μ.Υ. Α.Ε., καθόσον η εκτέλεση του ανατιθέμενου έρ¬ 
γου δεν ανάγεται στον κύκλο καθηκόντων των υπαλ¬ 
λήλων της Α.Ε.Μ.Υ. Α.Ε., δεδομένου ότι πρόκειται περί 
νεοϊδρυθείσας Εταιρίας που δε διαθέτει ακόμη τακτικό 
προσωπικό. Επίσης, εξαιτίας της φύσης και της έκτασής 
τους δεν εντάσσονται στα συνήθη έργα της Α.Ε.Μ.Υ. 
Α.Ε., αλλά επικεντρώνονται ακριβώς στη δημιουργία 
υποδομών για την άμεση δραστηριοποίηση επιμέρους 
τομέων δράσης της Εταιρείας. Τα ελάχιστα προσόντα 
που πρέπει να κατέχουν τα φυσικά πρόσωπα, στα οποία 
θα ανατεθεί η εκτέλεση του έργου, είναι τα προβλεπό- 
μενα για κάθε ειδικότητα από την ισχύουσα νομοθεσία, 
καθώς και αυτά που προβλέπονται από τον Προσωρινό 
Κανονισμό Κατάστασης Προσωπικού της Α.Ε.Μ.Υ. Α.Ε. 

Η διάρκεια της σύμβασης έργου είναι για εννέα (9) μή¬ 
νες, με συνολική δαπάνη εννιακοσίων είκοσι έξι χιλιάδων 
τετρακοσίων πενήντα ευρώ (926.450 €) περίπου. 


Α/Α 

Ειδικότητες 

Ανάδοχοι 

ΔΑΠΑΝΗ 

1 

Γενικής Ιατρικής 

2 

52..500€ (2χ26.250€) 

2 

Ακτινοδιαγνωστικής 

1 

26.250€ (1χ26.250€) 

3 

Βιοπαθολογίας (Μικροβιολογίας) 

2 

52..500€ (2χ26.250€) 

4 

Καρδιολογίας 

1 

26.250€ (1χ26.250€) 

5 

Παθολογίας 

1 

26.250€ (1χ26.250€) 

6 

Οδοντιατρικής 

2 

52..500€ (2χ26.250€) 

7 

Οφθαλμολογίας 

1 

26.250€ (1χ26.250€) 

8 

ΩΡΑ 

1 

26.250€ (1χ26.250€) 

9 

Φυσικής Ιατρικής και Αποκατάστασης 

1 

26.250€ (1χ26.250€) 

10 

Βιολογίας - Βιοχημικής - Χημείας (ΠΕ) 

1 

17.850€ (1χ 17.850€) 

11 

Φυσιοθεραπευτές (ΤΕ) 

6 

85.050€ (6χ 14.175€) 

12 

Ραδιολογίας - Ακτινολογίας (ΤΕ) 

1 

14.175€ (1χ 14.175€) 

13 

Τεχνολόγοι Εργαστηρίων (ΤΕ) 

1 

14.175€ (1χ 14.175€) 

14 

Χειριστές Ακτινολογικών Μηχανημάτων (ΔΕ) 

1 

10.500€ (1χ10.500€) 

15 

Νοσηλευτές (ΠΕ) 

2 

33.600€ (2χ16.800€) 

16 

Νοσηλευτές(ΤΕ) 

4 

54.600€ (4χ13.650€) 

17 

Βοηθοί Νοσηλευτές (ΔΕ) 

2 

21.000€ (2χ10.500€) 

18 

Βοηθητικό Υγειονομικό Προσωπικό (ΥΕ) 

1 

9.450€ (1χ 9.450€) 

19 

ΠΕ ή ΤΕ Οικονομικού - Λογιστικής 

1 

17.850€ (1χ17.850€) 

20 

ΠΕ ή ΤΕ Διοικητικού 

2 

29.400€ (2χ14.700€) 

21 

ΔΕ Διοικητικών Υπαλλήλων ή Γραμματέων 

5 

52.500€ (5χ10.500€) 

22 

ΠΕ Μηχανολόγος - Ηλεκτρολόγος 

1 

21.000€ (1χ21.000€) 

37 

ΤΕ Τεχνολόγων Εφαρμογών - Μηχανικών 

1 

15.750€ (1χ15.750€) 

38 

ΔΕ Ηλεκτρολόγων 

1 

11.550€ (1χ11.550€) 


ΣΥΝΟΛΟ 

42 

723.450 € 


ΣΥΝΟΛΟ (μετά εργοδοτικών εισφορών 

42 

926.450 € 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 19 Δεκεμβρίου 2006 


ΟΙ ΥΠΟΥΡΓΟΙ 

ΥΦΥΠ. ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Α. ΑΝΔΡΕΟΥΛΑΚΟΣ Π. ΔΟΥΚΑΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΔΗΜΗΤΡΙΟΣ ΑΒΡΑΜΟΠΟΥΛΟΣ 

